Bajarê Hildesheimî yê Almanya de şexsê şehîdanê teşrîna verêne de şehîdê şorişê Kurdîstanî ameyî yadkerdene.
Aktîvîteya ke bi rêzgirewtişî dest pêkerde bi ramotişê sînevîzyonî dewam kerde. Dima bi nameyê KOMAVî  Bavê Husênî qisey kerd û bale ante muhîmîya yewbîyayîşê kurdan ser.
Hemsereka FED-DEMî Hakîme Yousuf rolê şehîdan ê têkoşînê azadîye vist vîrî û veng da şarê kurdî ke wa paştî bidê hemleya KCKyî.
Bi nameyê Komîteya Keyeyanê Şehîdan a Hannoverî Arîf Yilmaz, bi nameyê PYD Hannoverî Bavê Enberî û bi nameyê YJK-E Hannoverî Alîye Ekîncî û merdimanê şehîdan zî qisey kerd. Qiseykerdişan de şehîdî ameyî yadkerdene û ame vateneke xoverdayîşê Heftanînî xoverdayîşo bianor ê şarê kurdî yo.
Yadkerdiş de fermadaranê HPGyî ra Egîd Civyan zî ame yadkerdene û bale ameye antene serê kayanê leyminan ê vera şarê Şingalî ser.
